Juraj Országh

Juraj Országh (* 6. september 1850, Kláštor pod Znievom, Rakúske cisárstvo, dnes Slovensko† 4. júl 1926, Kláštor pod Znievom, Československo) bol slovenský podnikateľ, obchodník, statkár a činiteľ kultúrnych spolkov.

Narodil sa v rodine obchodníka Jána Országha a jeho manželky Jany, rod. Capkovej. Mal staršieho brata Ignáca. V rokoch 18561861 navštevoval ľudovú školu v Laclavej a v rokoch 18611869 študoval na gymnáziu v Banskej Bystrici. Pôsobil ako statkár v Lazanoch. V roku 1879 spolu so svojim bratom vo Varšave založil akciovú spoločnosť Bratia Országh. Angažoval sa v slovenskom národnom hnutí, za čo naňho dopadla perzekúcia uhorských úradov. Bol zakladajúcim členom Muzeálnej slovenskej spoločnosti, funkcionárom Živeny a účastníkom akciovej spoločnosti Lipa v Martine. Zosobášil sa a mal jedného syna, Bohuslava (? – 1935), ktorý bol taktiež statkárom.

Referencie

Externé odkazy 
 
 Záznam o narodení a krste v matrike

Osobnosti z Kláštora pod Znievom
Slovenskí kultúrni pracovníci
Slovenskí obchodníci
Slovenskí múzejníci
Slovenskí podnikatelia
Slovenskí statkári a veľkostatkári